Úradný vestník L 085 , 23/03/2004 S. 0003 - 0006



Nariadenie Komisie (ES) č. 526/2004 z 22. marca 2004, ktorým sa mení a dopĺňa špecifikácia pre názov uvedený v prílohe nariadenia (ES) č. 1107/96 o registrácii zemepisných údajov a označení pôvodu (Espárrage de Navarra) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2081/92 zo 14. júla 1992 o ochrane zemepisných údajov a označení pôvodu pre poľnohospodárske výrobky a potraviny [1], najmä na jeho článok 9, keďže: (1) podľa článku 9 nariadenia (EHS) č. 2081/92, pre názov Espárrago de Navarra, zaregistrovaný ako chránený zemepisný údaj nariadením Komisie (ES) č. 1107/96 z 12. júna 1996 o registrácii zemepisných údajov a označení pôvodu v súlade s postupom, ustanoveným v článku 17 nariadenia Rady (EHS) č. 2081/92 [2], Španielsko požiadalo o zmeny opisu a geografickej oblasti; (2) skúmanie žiadosti ukázalo, že navrhované zmeny nie sú bezvýznamné; (3) podľa článku 9 nariadenia (EHS) č. 2081/92 postup článku 6 by mal byť preto uplatňovaný obdobne; (4) predpokladá sa, že navrhované zmeny a doplnenia sú v súlade s nariadením (EHS) č. 2081/92; po ich uverejnení v Úradnom vestníku Európskej únie [3] Komisia neprijala žiadne námietky podľa článku 7 uvedeného nariadenia; (5) zmeny a doplnenia musia byť preto zaregistrované a uverejnené v Úradnom vestníku Európskej únie, PRIJALA TOTO NARIADENIE: Článok 1 Zmeny a doplnenia prílohy I k tomuto nariadeniu sa týmto registrujú a uverejňujú v súlade s požiadavkami článku 6 ods. 4 nariadenia (EHS) č. 2081/92. Prehľad hlavných bodov špecifikácie je uvedený v prílohe II k tomuto nariadeniu. Článok 2 Toto nariadenie nadobúda účinnosť 20. deň odo dňa jeho uverejnenia v Úradnom vestníku Európskej únie. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 22. marca 2004 Za Komisiu Franz Fischler člen Komisie [1] Ú. v. ES L 208, 24.7.1999, s. 1. Nariadenie naposledy zmenené a doplnené nariadením (ES) č. 806/2003 (Ú. v. ES L 122, 16.5.2003, s. 1). [2] Ú. v. ES L 148, 21.6.1996, s. 1. Nariadenie naposledy zmenené a doplnené nariadením (ES) č. 1660/2003 (Ú. v. ES L 234, 20.9.2003, s. 10). [3] Ú. v. ES C 110, 8.5.2003, s. 20 (Espárrago de Navarra). -------------------------------------------------- PRÍLOHA I +++++ TIFF +++++ -------------------------------------------------- PRÍLOHA II ZHRNUTIE Nariadenie Rady (EHS) č. 2081/92 "ESPÁRRAGO DE NAVARRA" PDO () PGI (X) Číslo národnej žiadosti: – 1. Zodpovedný orgán v členskom štáte: Názov: | Subdirección General de Sistemas de Calidad Diferenciada, Dirrección General de Alimentación, Secretaría General de Agricultura y Alimentación del Ministerio de Agricultura, Pesca y Alimentación de España. | Adresa: | Paseo Infanta Isabel, 1 – E-28071 Madrid | Telefón: | (34-91) 347 53 94 | Fax: | (34-91) 347 54 10 | E-mail: | mvegaalv@mapya.es | 2. Skupina žiadateľa: 2.1 Názov: Consejo Regulador de la Denominación Específica "Espárrago de Navarra" (regulačný orgán špecifického označenia "Espárrago de Navarra") Adresa: | Avda. Serapio Huici, 22 – E-31610 Villava | Telefón: | (34-94) 801 30 45 | Fax: | (34-94) 801 30 46 | 2.2 2.3 Zloženie: Výrobca/spracovateľ (X) iné () 3. Typ výrobku: Zelenina – Kategória 1.8 4. Špecifikácia: (Prehľad požiadaviek podľa článku 4(2)) 4.1 Názov: "Espárrago de Navarra" (asparágus Navarre) 4.2 Opis: Krehké, čerstvé výhonky Asparragus officinalis L, purpurové, biele alebo zelené, odrôd "Argenteuil", "Dariana", "Desto", "Cipres", "Grolim", "Juno", "Steline" a "Thielim", určené na konzumáciu v čerstvom alebo konzervovanom stave, určenej dĺžky, priemeru a triedy. Polia môžu obsahovať najviac 20 % neschválených odrôd. 4.3 Geografická oblasť: V strednom údolí rieky Ebro, pestovateľská oblasť pokrýva 263 obcí v Navarre, Rioje a Aragone. 4.4 Doklad o pôvode: Riadne zaregistrované plantáže; spracovanie v zaregistrovaných továrňach v pestovateľskej oblasti; etikety a očíslované označovacie etikety vydané regulačným orgánom. 4.5 Spôsob pestovania: Asparágus zo zaregistrovaných plantáží, zozbieraný a prevezený do tovární pomocou prostriedkov, ktoré zachovajú stav a sviežosť výrobku; spracúva sa za podmienok, určených regulačným orgánom. 4.6 Spojenie: Asparágus sa pestuje v ílovitej alebo otvorenej ílovitej pôde s mierne zásaditým pH; podnebie je kontinentálne s stredomorským vplyvom a priemerné teploty sú 13 až 14°. Použitie vhodných pestovateľských, zberových a výrobných metód, ktoré sú kontrolované. 4.7 Kontrolný orgán: Názov | Consejo Regulador de la Denominación Específica Espárrago de Navarra | Adresa: | Avda. Serapio Huici, 22 E 31610 Villava | Telefón: | (34-94) 801 30 45 | Fax: | (34-94) 801 30 46 | 4.8 Označenie: Etikety musia byť schválené regulačným orgánom. Musia obsahovať slová "Denominación Específica Espárrago de Navarra". Očíslované etikety, potvrdzujúce označenie, vydáva regulačný orgán. 4.9 Národné požiadavky Zákon 25/1970 z 2. decembra 1970. Vyhláška z 13. júla 1993, ktorou sa schvaľuje špecifické označenie Espárrago de Navarra a jeho regulačný orgán. ES č. ES/00 98/94.01.24 Dátum prijatia úplnej žiadosti: 19.11.2003 --------------------------------------------------